ข้อบังคับมหาวิทยาลัยรามคำแหงข้อบังคับมหาวิทยาลัยรามคำแหงว่าด้วยเครื่องแบบเครื่องหมาย และเครื่องแต่งกายนักศึกษา พ.ศ. ๒๕๑๔ โดยที่เป็นการสมควรตราข้อบังคับว่าด้วยเครื่องแบบเครื่องหมาย และเครื่องแต่งกายนักศึกษาอาศัยอำนาจตามความในมาตรา ๑๔ (๑) และมาตรา ๔๗แห่งพระราชบัญญัติมหาวิทยาลัยรามคำแหง พ.ศ. ๒๕๑๔สภามหาวิทยาลัยรามคำแหงจึงตราข้อบังคับไว้ดังต่อไปนี้ข้อ ๑ ข้อบังคับนี้เรียกว่า ข้อบังคับมหาวิทยาลัยรามคำแหงว่าด้วยเครื่องแบบ เครื่องหมาย และเครื่องแต่งกายนักศึกษา พ.ศ. ๒๕๑๔ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ เครื่องแบบเครื่องหมาย และเครื่องแต่งกายนักศึกษามหาวิทยาลัยรามคำแหงนี้ให้ใช้แต่งได้เฉพาะผู้มีฐานะเป็นนักศึกษาของมหาวิทยาลัยรามคำแหงและใช้ได้ในงานพระราชพิธี รัฐพิธี หรือตามคำสั่งของมหาวิทยาลัยข้อ ๔ เครื่องแบบนักศึกษาชายที่ใช้ในโอกาสพิเศษตามคำสั่งของมหาวิทยาลัยประกอบด้วย๔.๑ เสื้อเชิ้ตสีขาวแขนยาว ไม่มีลวดลาย๔.๒ กางเกงขายาวสีเข้ม แบบเรียบร้อยและสุภาพ๔.๓ รองเท้าหุ้มส้นสีดำ ไม่มีลวดลาย มีเชือกผูก๔.๔ ถุงเท้าสั้นสีดำ๔.๕ เข็มขัดหนังสีดำหรือหนังกลับสีดำขนาดกว้าง ๓ เซนติเมตรมีหัวเข็มขัดทำด้วยโลหะสีเงินเป็นรูปหกเหลี่ยม ขนาด ๓.๕ x ๕ เซนติเมตรมีตราดุนเป็นรูปหลักศิลาจารึกและมีชื่อมหาวิทยาลัยรามคำแหง๔.๖ เนคไทสีทองบรอนซ์มีลายตาชะลอมสีน้ำเงินแก่ตลอดผืนและปลายแหลมแบบสามเหลี่ยม๔.๗ เข็มกลัดเนคไทเป็นพระรูปพ่อขุนรามคำแหงประทับบนพระแท่นมนังคศิลาอาสน์พระหัตถ์ขวาทรงถือหนังสือข้างล่างมีอักษรชื่อมหาวิทยาลัยรามคำแหง๔.๘ เสื้อนอกสีเข้มสีเดียวกับกางเกงแบบสากลมีกระดุมแถวเดียวข้อ ๕ เครื่องแบบนักศึกษาหญิงที่ใช้ในโอกาสพิเศษตามคำสั่งของมหาวิทยาลัยประกอบด้วย๕.๑ เสื้อสีขาว ไม่มีลวดลาย คอเชิ้ตตัวเสื้อผ่าอกโดยตลอด ติดกระดุม ๔ เม็ด และที่คอเชิ้ต ๑ เม็ดแขนเสื้อสั้นเหนือข้อศอก ความยาวของตัวเสื้อให้เลยสะเอวเพื่อให้กระโปรงทับได้๕.๒ กระดุมเสื้อให้ใช้กระดุมโลหะสีเงินดุนเป็นรูปตราหลักศิลาจารึกเช่นเดียวกับหัวเข็มขัด ขนาดเส้นผ่าศูนย์กลาง ๑.๕เซนติเมตร๕.๓ กระโปรงสีน้ำเงินตัดเป็นแบบกระโปรงเรียบและสุภาพ ในโอกาสที่ไว้ทุกข์ใช้กระโปรงสีดำ๕.๔ เข็มขัดหนังสีดำหรือหนังกลับสีดำขนาดกว้าง ๓ เซนติเมตร มีหัวเข็มขัดทำด้วยโลหะสีเงินเป็นรูปหกเหลี่ยม ขนาด ๓.๕ x ๕เซนติเมตร มีตราดุนเป็นรูปหลักศิลาจารึกและมีชื่อมหาวิทยาลัยรามคำแหง๕.๕ รองเท้าหุ้มส้นสีดำ ส้นสูงไม่เกิน ๗.๕เซนติเมตร และสวมถุงเท้าใยบัวยาวสีเนื้อในโอกาสที่ไว้ทุกข์ใช้ถุงเท้าใยบัวสีดำ๕.๖ เข็มกลัดเสื้อเป็นเครื่องหมายมหาวิทยาลัยเช่นเดียวกับข้อ๔.๗ กลัดเหนืออกเบื้องซ้ายข้อ ๖ เครื่องแต่งกายนักศึกษาชายที่ใช้เป็นปกติประกอบด้วย๖.๑ เสื้อเชิ้ตสีขาวเกลี้ยงไม่มีลวดลาย ผ่าอกตรงโดยตลอดติดกระดุมสีขาวขนาดเล็กมีกระเป๋า ๑ กระเป๋า อยู่แถบซ้ายของอกแขนเสื้อสั้นหรือยาวก็ได้ ความยาวของตัวเสื้อให้เลยสะเอวเพื่อให้กางเกงทับได้๖.๒ กางเกงขายาวแบบเรียบและสีเข้ม๖.๓ รองเท้าหุ้มส้นสีดำหรือสีน้ำตาล แบบสุภาพไม่มีลวดลาย๖.๔ ถุงเท้าสั้นสีเดียวกับรองเท้า๖.๕ เข็มขัดหนังสีดำหรือหนังกลับสีดำขนาด ๓ เซนติเมตรมีหัวเข็มขัดทำด้วยโลหะสีเงินเป็นรูปหกเหลี่ยม ขนาด ๓.๕ x ๕ เซนติเมตรมีตราดุนเช่นเดียวกับข้อ ๔.๕๖.๖ เข็มกลัดเสื้อเป็นเครื่องหมายมหาวิทยาลัยเช่นเดียวกับข้อ๔.๗ ติดไว้ที่กึ่งกลางกระเป๋าเสื้อข้อ ๗ เครื่องแต่งกายนักศึกษาหญิงที่ใช้เป็นปกติประกอบด้วย๗.๑ เสื้อสีขาว ไม่มีลวดลาย คอเชิ้ต ตัวเสื้อ ผ่าอกโดยตลอดติดกระดุม ๔ เม็ด และที่คอเชิ้ต ๑ เม็ด แขนเสื้อสั้นเหนือข้อศอกความยาวของตัวเสื้อให้เลยสะเอว เพื่อให้กระโปรงทับได้๗.๒ กระดุมเสื้อให้ใช้กระดุมโลหะสีเงินดุนเป็นรูปตราเช่นเดียวกับข้อ ๕.๒ ขนาดเส้นผ่าศูนย์กลาง ๑.๕ เซนติเมตร๗.๓ กระโปรงแบบเรียบและสีเข้ม๗.๔ เข็มขัดหนังสีดำหรือหนังกลับสีดำ ขนาดกว้าง ๓ เซนติเมตรมีหัวเข็มขัดทำด้วยโลหะสีเงินเป็นรูปหกเหลี่ยม ขนาด ๓.๕ x ๕ เซนติเมตรมีตราดุนเช่นเดียวกับข้อ ๔.๕๗.๕ รองเท้าหุ้มส้นแบบสุภาพ๗.๖ เข็มกลัดเสื้อเป็นเครื่องหมายมหาวิทยาลัยเช่นเดียวกับข้อ ๔.๗ กลัดเหนืออกเบื้องซ้ายข้อ ๘ นักศึกษาที่มีคุณวุฒิชั้นปริญญาตรีหรือเทียบเท่าหรือเป็นผู้มีตำแหน่งหน้าที่การงานหรือประกอบอาชีพเป็นหลักฐานแล้วมหาวิทยาลัยอนุญาตให้แต่งกายได้ดังนี้๘.๑ การแต่งเครื่องแบบนักศึกษาชายที่ใช้ในโอกาสพิเศษคงเป็นไปตามคำสั่งของมหาวิทยาลัยตามข้อ ๔๘.๒ การแต่งเครื่องแบบนักศึกษาหญิงที่ใช้ในโอกาสพิเศษคงเป็นไปตามคำสั่งของมหาวิทยาลัยตามข้อ ๕๘.๓ การแต่งเครื่องแต่งกายนักศึกษาชายที่ใช้เป็นปกตินักศึกษาชายอาจแต่งกายตามข้อ ๖ หรือแต่งกายแบบสุภาพชนสีไม่ฉูดฉาดหรือแต่งเครื่องแบบ แต่ต้องติดเข็มกลัดเสื้อเป็นเครื่องหมายมหาวิทยาลัยตามข้อ ๔.๗๘.๔ การแต่งเครื่องแต่งกายนักศึกษาหญิงที่ใช้เป็นปกตินักศึกษาหญิงอาจแต่งกายตามข้อ ๗ หรือแต่งกายแบบสุภาพชนสีไม่ฉูดฉาดหรือแต่งเครื่องแบบแต่ต้องติดเข็มกลัดเสื้อเป็นเครื่องหมายมหาวิทยาลัยตามข้อ ๔.๗ข้อ ๙ ให้อธิการบดีรักษาการตามข้อบังคับนี้ประกาศ ณ วันที่ ๒๘ พฤษภาคม ๒๕๑๔จอมพล ถ. กิตติขจรนายกสภามหาวิทยาลัยรามคำแหงมณฑิตา/ผู้จัดทำ๓ กุมภาพันธ์ ๒๕๕๔วิภา/ตรวจ๒๗ พฤษภาคม ๒๕๕๔[๑] ราชกิจจานุเบกษาเล่ม ๘๘/ตอนที่ ๖๖/ฉบับพิเศษ หน้า ๑/๑๘ มิถุนายน ๒๕๑๔